नई दिल्ली. मुंबई गरुड़ ने विदेशी पहलवानों के शक्तिशाली प्रदर्शन और अमित धनखड़ के कमाल से हरियाणा हैमर्स को रविवार को 7-2 से हराकर प्रो-कुश्ती लीग का खिताब जीत लिया। केडी जाधव कुश्ती स्टेडियम में मुकाबला एकतरफा रहा।
मुंबई ने अपने सभी ग्रुप मैच, सेमीफाइनल और फाइनल एकतरफा अंदाज में जीते। हरियाणा हैमर्स की टीम अपने चोटिल कप्तान योगेश्वर दत्त के बिना पहले ही कमज़ोर पड़ गई थी और रही-सही कसर उसकी टीम के पहलवानों के कमजोर प्रदर्शन ने पूरी कर दी।
हरियाणा के पहलवान मुंबई के विदेशी पहलवानों के सामने कोई चुनौती पेश नहीं कर सके। खिताबी मुकाबला बेस्ट ऑफ नाइन मैच का खेला गया जबकि इससे पहले तक सभी मुकाबले बेस्ट ऑफ सेवन मैच के खेले गए थे।
हरियाणा के कप्तान योगेश्वर अपने घुटने की चोट के कारण आखिरी ग्रुप मैच और सेमीफाइनल नहीं खेल पाये थे तथा इसी चोट ने उन्हें फाइनल से भी बाहर रखा। योगेश्वर की कमी ने हरियाणा की उम्मीदों को गहरा नुकसान पहुंचाया। दूसरी तरफ मुंबई ने अपने अजेय रथ पर सवार रहते हुए टूर्नामेंट में लगातार सातवीं जीत दर्ज करने के साथ खिताब अपनी झोली में डाला।
अनिल की विजयी शुरुआत
मुकाबले की शुरुआत 65 किग्रा वर्ग से हुई जिसमें मुंबई के अमित धनखड़ और हरियाणा के विशाल राणा आमने-सामने थे। अमित ने पहले ही राउंड में दो बार विशाल को पटका और इस राउंड में 8-0 की बढ़त बना ली। दूसरा राउंड शुरु होते ही अमित ने झपट्टा मारा जिससे विशाल नीचे गिरे और अमित को चार अंक मिले। यह मैच तीन मिनट आठ सेकंड में ही समाप्त हो गया।
समरसॉल्ट से गहमागहमी
अनिल ने जीत हासिल करने के बाद समरसॉल्ट लगाया और उनके जश्न मनाने का अंदाज संभवत: हरियाणा खेमे को नागवार गुज़रा जिससे कुछ देर के लिए दोनों खेमों में गहमा गहमी हो गई और योगेश्वर भी वहां पहुंच गए। योगेश्वर का 65 किग्रा वही वर्ग है जिसमें अमित धनखड़ भी उतरते हैं। हालांकि मामला शांत कराया गया और मैट पर मुकाबले फिर से शुरु हुए।
आेक्साना की आसान जीत
प्रो लीग की सबसे महंगी और विश्व चैंपियन यूक्रेन की ओक्साना हरहेल ने 58 किग्रा वर्ग में मुंबई की साक्षी मलिक को दो मिनट में ही चित्त कर हरियाणा को बराबरी दिला दी। साक्षी ने हालांकि 4-0 की बढ़त बनाई लेकिन विश्व चैंपियन पहलवान ने साक्षी को अपने दाव में दबोचते हुए मैट पर गिराया और फिर पूरा जोर लगाते हुए उनके कंधे मैट से लगा दिए। मैच दो मिनट में ही समाप्त हो गया।
जिआेर्जी का फितले दाव
मुंबई के जार्जियाई पहलवान जिओर्जी सकनदेलिद्जे ने 125 किग्रा के सुपर हैवीवेट वर्ग में हरियाणा के हितेन्द्र को पहले ही सेकंड से जमीन पर ला दिया। उन्होंने हितेन्द्र को फितले दाव में फंसाते हुए एक के बाद एक छह अंक ले लिए। जिओर्जी ने जल्द ही 10-0 के अंतर से मैच को समाप्त कर दिया। सुपर हैवीवेट का यह मुकाबला सिर्फ एक मिनट 42 सेकंड ही चल पाया।
अन्य नतीजे
53 किग्रा : आेडुयानो एडेकुरोये,मुंबई विवि तात्याना किट,हरियाणा 9-0
97 किग्रा : आेडिकाद्जे एलिजबार,मुंबई विवि एंड्रीतेसे वलेरी 6-4
48 किग्रा : रितु फोगट,मुंबई विवि निर्मल देवी, हरियाणा0-1, 4-3
57 किग्रा : राहुल आवरे,मुंबई विवि नितिन, हरियाणा 6-3
सुपर सितारों ने की हौसला अफजाई
हरियाणा हैमर्स का उत्साह बढ़ाने क्रिकेटर वीरेन्द्र सहवाग और मुक्केबाज विजेंदर सिंह मौजूद थे जबकि मुंबई के खेमे में क्रिकेटर रोहित शर्मा और हरभजन सिंह मौजूद थे।पद्मभूषण से सम्मानित और देश के सर्वश्रेष्ठ कुश्ती गुरु महाबली सतपाल और उनके शिष्य ओलिंपिक पदक विजेता पहलवान सुशील कुमार भी पूरे समय मौजूद रहे।
आगे की स्लाइड्स में देखें, प्रो कुश्ती लीग की अन्य फोटोज
hin_Deva hin_Deva hin_Deva hin_Deva awa_Deva hin_Deva kas_Deva hin_Deva kas_Deva hin_Deva mar_Deva hin_Deva hin_Deva mar_Deva bho_Deva bho_Deva bho_Deva mag_Deva awa_Deva hin_Deva